Source: http://www.bihon.ro/csm-digi-oradea-in-grupele-principale-ale-ligii-campionilor/1350920
Timestamp: 2018-09-26 02:32:17+00:00

Document:
CSM Digi Oradea in grupele principale ale Ligii Campionilor! - BIHON
la	5. noiembrie 2013 17:26	 Reactualizat la:	 5. noiembrie 2013 22:59
© © FOTO: OradeaBestPhoto
Campioana României la polo a eliminat echipa Sintez Kazan cu scorul general de 20-18.
Multipla campioană a României la polo, CSM Digi a reuşit o performanţă de excepţie, reuşind să se califice în grupele principale ale Ligii Campionilor, după dubla manşă disputată în compania formaţiei ruse Sintez Kazan. După victoria cu 13-8 din prima manşă, disputată la Oradea, poloiştii orădeni au reuşit să-şi apere consitentul avantaj, pierzând la numai trei goluri diferenţă meciul de la Kazan. Sintez a câştigat partida cu scorul de 10-7, insuficient însă pentru a întoarce soarta calificării.
Meciul propriu-zis a fost echilibrat în majoritatea timpului de joc, cu excepţia sfertului doi, în care gazdele au încercat să se desprindă. După un prim sfert încheiat la egalitate, scor 1-1, Sintez a avut o perioadă bună de joc. La scorul de 3-2, gazdele au marcat trei goluri consecutive, intrând la pauză cu un avantaj nesperat de patru goluri, scor 6-2.
Final favorabil orădenilor
În sfertul trei, echipa rusă a izbutit să recupereze handicapul de cinci goluri, scoruri 7-2 şi 8-3, dar orădenii au ripostat, înscriind de două ori, scor 8-5. Ruşii au mai forţat în sfertul patru, marcând două goluri pentru 10-5, dar formaţia lui Dorin Costrăş a revenit în forţă, reducând din nou diferenţa prin două goluri consecutive. Acesta a fost de altfel scorul final, 10-7, care consemnează calificarea absolut meritată a echipei noastre.
Rezultatul de la Kazan încununează evoluţiile remarcabile ale campioanei României din actualul sezon. CSM Digi realizează astfel cea mai bună performanţă pentru echipele româneşti de club din perioada de după Revoluţie, izbutind să acceadă printre cele mai bune 12 formaţii ale continentului în Liga Campionilor. CSM Digi s-a calificat în Grupa B principală din Champions League, alături de Spandau ’04 Berlin, Galatasaray Istanbul, AN Brescia, Partizan Belgrad şi învingătoarea întâlnirii dintre Radnicki Kragujevac şi Vouliagmeni. Primele trei clasate vor obţine accesul la turneul Final Six. JB –
Sintez Kazan – CSM Digi Oradea 10-7 (1-1, 5-1, 2-3, 2-2)
Sintez Kazan: Dudkin, Koshkarov – portari; Tikhonov, Zinnatullin, Odintsov 3, Timakov, D. Pjetlovic, Yankov 1, Nagaev, Stepanyuk 3, Rizhov-Alenichev 1, Elizarov 1, Shepelev 1. Antrenor: Irek Zinurov
CSM Digi: G. Pjetlovic, D. Creţu – portari; B. Câmpianu, Negrean 1, Diaconu 3, Chioveanu, Popoviciu, Alexa, Cupic, A. Creţu, Dunca 1, R. Georgescu 2, Kádár. Antrenor: Dorin Costrăş
Arbitri: Boris Margeta (Slovenia), Nenad Golijanin (Serbia)
Taguri: calificare grupele Ligii Campionilor, csm digi oradea, polo, Sintez Kazan

References: CSM 
 CSM 
 CSM 
 CSM 

CSM 
 csm